ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

Cu privire la aprobarea rețelei școlare pentru anul școlar 2020-2021 în Comuna Valea Ierii

 Consiliul Local al comunei Valea Ierii întrunit în ședința ordinară din data de 30 ianuarie 2020,

 Având în vedere necesitatea aprobării rețelei școlare în comuna Valea Ierii pentru anul școlar 2020-2021,

 Văzând avizul conform nr.13917/26.11.2019 a Inspectoratului Școlar Județean Cluj,

 Luând cunoștință de prevederile Legii nr.1/2011, a Educației Naționale, cu modificările și completările ulterioare , O.M.E.N. nr.5090/2019– aprobarea metodologiei privind fundamentarea cifrei de școlarizare pentru învățământul preuniversitar de stat, evidența efectivelor de preșcolari și elevi școlarizați în unitățile de învățământ particular, precum și emiterea avizului conform în vederea organizării rețelei unităților de învățământ preuniversitar pentru anul școlar 2020-2021,

 În baza prevederilor art. 129 alin. (2) lit. d) și alin. (7) lit. a) din Ordonanța de urgență a Guvernului nr.57/2019 privind Codul administrativ;

 În temeiul art. 196 alin. (1) lit. a) din Ordonanța de urgență a Guvernului nr.57/2019 privind Codul administrativ,

H O T Ă R Ă Ș T E:

 Art.1. Se aprobă rețeaua școlară în Comuna Valea Ierii pentru anul școlar 2020-2021 după cum urmează:

|  |  |  |
| --- | --- | --- |
| Nr.crt. | UNITATEA DE ÎNVĂȚĂMÂNT | TIP UNITATE |
| 1. | ȘCOALA GIMNAZIALĂ VALEA IERII, COMUNA VALEA IERII | PERSONALITATE JURIDICĂ |

 Art.2. Cu ducerea la îndeplinire a prezentei hotărâri se încredințează primarul comunei Valea Ierii.

 Președinte de ședință, Contrasemnează:

 Paul-Vasile Michile Secretar general,

 Nelia-Crenguța Mariș

**Nr. 3 din 30.01.2020**

***Prezenta hotărâre a fost adoptată cu respectarea prevederilor legale privind majoritatea de voturi, astfel: 9 voturi “pentru” din totalul de 9. Consilieri locali prezenţi: 9 din totalul de 9 consilieri locali în funcţie.***

ROMÂNIA

JUDEȚUL CLUJ

COMUNA VALEA IERII

CONSILIUL LOCAL

 H O T Ă R Â R E

 cu privire la aprobarea rețelei școlare pentru anul școlar 2023-2024 în Comuna Valea Ierii

 Consiliul Local al comunei Valea Ierii întrunit în ședința ordinară din data de 28.12.2022,

 Având în vedere necesitatea aprobării rețelei școlare în comuna Valea Ierii pentru anul școlar 2023-2024,

 Văzând avizul conform nr.13563/22.12.2022 a Inspectoratului Școlar Județean Cluj,

 Luând cunoștință de prevederile Legii nr.1/2011, a Educației Naționale, cu modificările și completările ulterioare , O.M.E.N. nr.6217/2022pentru aprobarea Metodologiei privind fundamentarea cifrei de școlarizare pentru învățământul preuniversitar de stat, evidența efectivelor de antepreșcolari/preșcolari și elevi școlarizați în unitățile de învățământ particular, precum și emiterea avizului conform în vederea organizării rețelei unităților de învățământ preuniversitar pentru anul școlar 2023-2024,

 În baza prevederilor art. 129 alin. (2) lit. d) și alin. (7) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

 În temeiul art. 196 alin. (1) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

 Art.1. Se aprobă rețeaua școlară în Comuna Valea Ierii pentru anul școlar 2023-2024 după cum urmează:

|  |  |  |
| --- | --- | --- |
| Nr.crt. | UNITATEA DE ÎNVĂȚĂMÂNT | TIP UNITATE |
| 1. | ȘCOALA GIMNAZIALĂ VALEA IERII, COMUNA VALEA IERII | PERSONALITATE JURIDICĂ |

 Art.2. Cu ducerea la îndeplinire a prezentei hotărâri se încredințează primarul comunei Valea Ierii.

 Art.3. Prezenta hotărâre se comunică prin intermediul secretarului general al comunei, în termenul prevăzut de lege, primarului comunei Valea Ierii, Inspectoratului Școlar Județean Cluj, Școlii Gimnaziale Valea Ierii, Instituției Prefectului - Judeţul Cluj şi se aduce la cunoştinţă publică prin publicarea pe pagina de internet “ [www.e-comune.ro/primaria-valea-ierii-cj](http://www.e-comune.ro/primaria-valea-ierii-cj)”.

 Președinte de ședință, Contrasemnează:

 Mirela Duma Secretar general al comunei,

 Nelia-Crenguța Mariș

**Nr. 80 din 28.12.2022**

*Prezenta hotărâre a fost adoptată cu respectarea prevederilor legale privind majoritatea de voturi, astfel: 8 voturi “pentru” din totalul de 9. Consilieri locali prezenţi: 8 din totalul de 9 consilieri locali în funcţie.*

ROMÂNIA

JUDEȚUL CLUJ

COMUNA VALEA IERII

PRIMĂRIA

Nr.5788 din 06.12.2022

R E F E R A T

Privind necesitatea aprobării rețelei școlare în comuna Valea Ierii pentru anul 2023-2024

 Conform art.19 alin.1 din Legea nr.1/2011 a educației naționale, cu modificările și completările ulterioare, în sistemul național de învățământ, unitățile de învățământ de stat au personalitate juridică dacă se organizează și funcționează, după caz, astfel:

**a)** cu minimum 300 de elevi;

**b)** cu minimum 300 de elevi, preșcolari și antepreșcolari;

**c)** cu minimum 150 de preșcolari și antepreșcolari;

**d)** cu minimum 100 de elevi și/sau preșcolari, în cazul unităților de învățământ special.

Conform alin.2 din aceeași lege,prin excepție de la prevederile alin. (1), în unitățile administrativ-teritoriale în care numărul total al elevilor, preșcolarilor și antepreșcolarilor nu se încadrează în prevederile alin. (1), se organizează o singură unitate de învățământ cu personalitate juridică.

Autoritățile administrației publice locale asigură, în condițiile legii, buna desfășurare a învățământului preuniversitar în localitățile în care acestea își exercită autoritatea.

 Pentru UAT Valea Ierii se dorește menținerea rețelei școlare anterioare, respectiv Școala Gimnazială Valea Ierii, unitate cu personalitate juridică, în baza prevederilor art.19 alin.2 din Legea nr.1/2011, cu modificările și completările ulterioare.

 Conform O.M.E.N. nr.6217/2022 pentru aprobarea Metodologiei privind fundamentarea cifrei de școlarizare pentru învățământul preuniversitar de stat, evidența efectivelor de antepreșcolari/preșcolari și elevi școlarizați în unitățile de învățământ particular, precum și emiterea avizului conform în vederea organizării rețelei unităților de învățământ preuniversitar pentru anul școlar 2023-2024, avizul conform pentru organizarea rețelei școlare este emis de către inspectoratul școlar la solicitarea formulată de către autoritatea administrației publice locale.

 Am inițiat în acest sens un proiect de hotărâre care îl supun spre aprobare consiliului local, după primirea avizului conform.

Primar,

Dorin Nap

ROMÂNIA

JUDEȚUL CLUJ

COMUNA VALEA IERII

PRIMĂRIA

Nr.5793 din 06.12.2022

R A P O R T

Privind proiectul de hotărâre de aprobare a rețelei școlare în comuna Valea Ierii

2023-2024

 Conform art.19 alin.1 din Legea nr.1/2011 a educației naționale, cu modificările și completările ulterioare, în sistemul național de învățământ, unitățile de învățământ de stat au personalitate juridică dacă se organizează și funcționează, după caz, astfel:

**a)** cu minimum 300 de elevi;

**b)** cu minimum 300 de elevi, preșcolari și antepreșcolari;

**c)** cu minimum 150 de preșcolari și antepreșcolari;

**d)** cu minimum 100 de elevi și/sau preșcolari, în cazul unităților de învățământ special.

Conform alin.2 din aceeași lege,prin excepție de la prevederile alin. (1), în unitățile administrativ-teritoriale în care numărul total al elevilor, preșcolarilor și antepreșcolarilor nu se încadrează în prevederile alin. (1), se organizează o singură unitate de învățământ cu personalitate juridică.

Autoritățile administrației publice locale asigură, în condițiile legii, buna desfășurare a învățământului preuniversitar în localitățile în care acestea își exercită autoritatea.

 Conform O.M.E.N. nr.6217/2022, se va solicita emiterea avizului conform din partea Inspectoratului Școlar Județean Cluj urmând ca apoi proiectul de hotărâre să fie trecut pe ordinea de zi pentru adoptare de către consiliul local.

 Prin adresa nr.12738/18.11.2022, I.S.J.Cluj ne aduce la cunoștință prevederile legale privind aprobarea rețelei școlare, respectiv transmiterea proiectelor de hotărâre însoțite de rapoartele motivate.

 Proiectul de hotărâre inițiat de primar se încadrează în prevederile legale și poate fi transmis la I.S.J.Cluj pentru emiterea avizului conform urmând ca apoi să fie supus spre dezbatere și aprobare de Consiliul Local Valea Ierii.

Secretar general al comunei,

Nelia-Crenguța Mariș

ROMÂNIA

JUDEȚUL CLUJ

COMUNA VALEA IERII

PRIMĂRIA

Nr.5519 din 06.12.2022

Către

INSPECTORATUL ȘCOLAR JUDEȚEAN CLUJ

 Ca urmare a adresei dvs.nr.12738/18.11.2022, vă înaintăm alăturat proiectul de hotărâre nr.76/6.12.2022 cu privire la aprobarea rețelei școlare pentru anul școlar 2023-2024 , însoțit de referat și raport în vederea obținerii avizului conform.

 Primar, Secretar general al comunei,

 Dorin Nap Nelia-Crenguța Mariș